Հայաստանի և հայ ժողովրդի համար ինչպիսի՞ հասարակարգ է ուզում կառուցել «Հայոց Արծիվներ. Միասնական Հայաստան» կուսակցությունը՝ սոցիալակա՞ն, թե՞ կապիտալիստական: Կառուցում ենք նոր հասարակարգ, որը կոչում ենք հայոց ազգային անկախ պետականություն՝ սոցիալական-իրավական հասարակարգով և որի առաքելությունը հայապահպանությունն է, հայ ազգի և հայոց պետականության արտաքին անվտանգության ապահովումը, իսկ գերակայությունն՝ օրենքի իշխանությունը: Իսկ ո՞րն է հայոց ազգային անկախ պետականության բանաձևը։ Անսասան հավատ առ Աստված, անընդհատ զարգացող ազգային տնտեսություն, անընդմեջ հզորացող ազգային բանակ, հայաստանակենտրոն քաղաքացիներ. ահա՛ հայոց ազգային անկախ պետականության բանաձևը: Ազնվասի՛րտ արծիվներ, գիտակցական ձեր ողջ կյանքը նվիրե՛ք Հայոց ազգային անկախ պետականության կառուցմանը, պաշտպանությանն ու հզորացմանը. այդ պիտի լինի յուրաքանչյուրիդ առօրյան: